Съюз на българските журналисти - Пребиха руски журналист
Пребиха руски журналист
08.02.2017 /17:30 | Автор : Розалина Евдокимова | Източник: СБЖ	 Големина на шрифт: a a Отпечатай:
Журналистът Алексей Иванов се ползва с уважение несамо сред хората в Приморския край, но и сред своите колеги като принципен и гонещ до край своите разследвания
В Приморския град Далнегорск беше жестоко пребит шеф-редакторът на Далекоизточната редакция на Информационната агенция REGNUM Алексей Иванов. 30-годишният журналист е приет в болница с много тежки наранявания. Полицията е започнала веднага разследване на случая, като пострадалият и колегите му са дълбоко убедени, че това е заради неговата работа.
Според губернатора на Приморския край Владимир Миклушевски никой няма право да се бърка в професионалните задължения на журналистите и най-вече използвайки криминални методи. Той лично се е ангажирал разследването да бъде завършено докрай и виновните да получат заслуженото си наказание. А съпругата на Алексей Иванов Валерия е заявила, че той е с черепно-мозъчна травма и че не е ясно как ще се развие неговото здравословно състояние. Чакат се резултатите от томографските изследвания.
Алексей Иванов е дал показания и според него е пребит заради представените в съда документи, които е събрал по време на журналистическото си разследване, свързано с кмета на Далнегорск Игор Сахута, който предстои до дни да застане пред Темида по обвинения във финансови нарушения. Журналистът е представил в съда своите разследвания.
От редакцията, на която той е шеф-редактор, също са убедени, че колегата им е пострадал заради работата си. Оттам твърдят, че той нееднократно е получавал заплахи заради критичните си и разобличаващи статии, отнасящи се до работата на местните власти и началници в региона.
Многократно след публикации на материалите заинтересовани лица са правили опит да оказват натиск върху редакционната политика на Далекоизточната редакция на ИА REGNUM. Дори ден преди нападението Алексей Иванов е получил поредната заплаха срещу себе си, за която е подал жалба в местното Районно управление на полицията.
Не само жителите на града, колегите и близките на журналиста са потресени от случилото се, но и парламентарната фракция „Справедлива Русия“ в Думата е решила да разнищи случая до край. „В Приморие, в гр. Далнегорск, е извършено нападение над журналист – е написал на страницата си във фейсбук депутатът от фракция „Справедлива Русия“ Федот Тумусов. – И тук не става дума несамо за възпрепятстване на неговите служебни задължения, а в случилото се аз виждам и политически натиск.“
Представят чудесата на Китай в една книга
Китайски мъдрец е изрекъл словата: "Най-важната истина може да откриеш с помощта на един прост разказ, както изгубената златна монета - на светлината на най-евтината свещ." И това го доказва една книга, чиято премиера ще е на 11 септември в 11 ч. в салон „Журналист“ в СБЖ. Китайският журналист от Радио Китай за чужбина Дин Хао, носител на престижната награда на СБЖ „Златно перо“, е написал уникалната книга „По следите на древността. Световното културно и природно наследство в Китай“, на чието представяне си заслужава да дойдете, защото ще откриете за себе си загадъчната Поднебесна.
06.09.2019/14:50
От понеделник тръгват промените в блоковите предавания на БНТ
Генералният директор на обществената телевизия Емил Кошлуков твърди, че целта на промените е да се увеличи зрителският интерес и да се повиши рейтингът на БНТ, като същевременно се търси и изход от финансовия колапс на медията, наследен от предишното ръководство.
06.09.2019/14:42